VJERONAUK, OSMI RAZRED

Nastavna jedinica: Liturgijska (Crkvena godina)

Uskrsni ciklus liturgijske godine

17.03.2020.

 **Poštovani vjeroučenici neobičan načina rada, novina i za vas i za mene. Zazivam Božji blagoslov na sve koji ste uključeni u ovaj oblik nastave u svojim domovima.**

**Pa krenimo……**

**Nalazimo se u novom liturgijskom vremenu, Uskrsnom ciklusu: Puno toga o ovoj temi već znate, ali evo prigode da to ponovimo, učvrstim i proširimo znanje na ovu temu. Pred vama je tekst. Pročitajte ga s razumijevanjem, ako je potrebno i dva puta.**

Crkvena ( Liturgijska ) godina

Crkva od svoga početka slavi spomen Kristova spasiteljskog djela svakog prvog dana u tjednu, tj. u nedjelju, kada se posebno spominje njegove muke, smrti i uskrsnuća. **Nedjelja** je temeljni i najstariji kršćanski blagdan. Ona je prvi dan u tjednu, kako je zove Sveto pismo Novoga zavjeta.

Nedjelja je dan kada se prestaje s redovitim radom, kako bismo svoju radost, u prisutnosti uskrsnuloga, mogli doživjeti u zajednici Crkve koja se okuplja na slavljenje euharistije.

Tijekom povijesti razvio se osim nedjeljnih slavlja i poseban raspored, red slavljenja Kristovih spasiteljskih otajstava kroz cijelu godinu. Tako se svake godine slavi čitavo Kristovo otajstvo od utjelovljenja i rođenja do Uzašašća i Duhova te do iščekivanja drugoga Kristova dolaska.

Ovim slavljenjem crkva događaje iz Kristova života ponovno otajstveno doživljava, postaje dionicom njihova duhovnog bogatstva i tako se ostvaruje njezino spasenje.

Crkvena godina ima tri velika dijela ili ciklusa: **božićni, vazmeni i vrijeme kroz** **godinu**. Crkvena godina započinje nedjeljom koja je najbliža blagdanu sv. Andrije (30.11). To je prva nedjelja došašća.

**Božićni ciklus** obuhvaća vrijeme došašća i božićno vrijeme.

**Došašće** (Advent) jest vrijeme od četiri tjedna prije Božića. Obilježeno je iščekivanjem dolaska Gospodnjeg i pripravom za taj dolazak. Došašće je dvostruka priprava: za slavni dolazak Gospodnji i za godišnju pripravu njegovog prvog dolaska – Božić.

**Božićno vrijeme** ima dva središta: Božić i Bogojavljenje ( Sveta tri kralja).

**Božić** je godišnja proslava Isusova rođenja u Betlehemu. Slavi se 25. prosinca.

U ovom vremenu je i blagdan **Svete obitelji** i **Svetkovina Bogorodice Marije**, na Novu godinu.

**Bogojavljenjem** se slavi objava Isusa Spasitelja svim narodima.

**Krštenje** Gospodinovo slavi se nedjelju poslije Bogojavljenja.

**Uskrsni (Vazmeni) ciklus**, u ovom dijelu crkvene godine slavi se otajstvo muke, smrti, ukopa i uskrsnuća Gospodnjega, njegova uzašašća i darivanja Duha Svetoga.

**Četrdesetnica (Korizma)** jest vrijeme priprave za Vazam koje traje četrdeset dana. Korizmena je priprava trostruka: slušanje Božje riječi, molitva, post i dobra djela.

**Pepelnica ili Čista srijeda** početak je korizme. Toga dana pokornički je obred – pepeljenje. Crkva nas poziva da ozbiljno razmislimo o svom životu te da se osobno i zajednički nastojimo obratiti.

**Cvjetnica** uvodi u veliki tjedan, tjedan Isusove muke. Spominjemo se svečanog Isusovog ulaska u Jeruzalem.

**Veliki četvrtak:** spomen - dan Posljednje večere.

**Veliki petak:** spomen – dan Isusove muke i smrti.

**Velika subota:** u noći između Velike subote i Uskrsa slavimo Isusovo uskrsnuće.

**Vazmeno vrijeme:** počinje slavljenjem Isusova uskrsnuća na Veliku subotu i završava blagdanom Duhova. Traje 7 tjedana.

**Uskrs** je najveći kršćanski blagdan jer tada slavimo Isusovu pobjedu nad smrću.

**Uzašašće:** slavimo u četvrtak, četrdeset dana nakon Uskrsa. Isus je uzvišen i proslavljen.

**Duhovi** su blagdan na koji slavimo spomen – dan osnivanja Crkve. Slavi se 50 dan nakon Uskrsa.

**Vrijeme kroz godinu**: tako se zove vrijeme prije korizme i prije došašća. Ukupno traje 34 ili 33 tjedna. U vrijeme kroz godinu slavimo još neke važnije blagdane i svetkovine povezane uz Isusov i Marijin život ili neke svetačke blagdane.

**Presveto Trojstvo** –slavi se u nedjelju nakon Duhova.

**Tijelovo** – slavi su četvrtak nakon Presvetog Trojstva.

**Svijećnica** – Prikazanje Gospodinovo, 2. veljače.

**Sveti Josip**- 19. ožujka.

**Blagovijest** ili Naviještenje Gospodinovo slavi se 25. ožujka.

**Sveti Petar i Pavao** – slavi se 29. lipnja.

**Velika Gospa** ili uznesenje BDM na nebo slavi se 15. kolovoza.

**Svi sveti** – slave se 1. studenog.

**Bezgrešno začeće BDM** slavi se 8. prosinca.

……………………………………………………………………………………………………………………

**Posebno sam istaknuo, crvenom bojom i povećanim fontom, tekst koji govori o crkvenom vremenu u kojem se nalazimo. Prepišite taj tekst u bilježnice i istaknite temeljne pojmov vezane uz Uskrsni ciklus i njihovo značenje.**

**Kvalitetna prezentacija o crkvenoj godini je u prilogu. To je power point prezentacija. Pogledaj sve slajdove, pročitaj tekstove. Zlata vrijedi**

**Povratnu informaciju i osvrt na svoj rad i svoje prijedloge možete poslati preko ove društvene mreže…Yammera….Svako Vam dobro. Božji blagoslov na vas zaziva vjeroučitelj đakon Ivan.**

CVJETNICU SLAVIMO U NEDJELJU PRIJE USKRSA. NA CVJETNICU SE SJEĆAMO KAKO JE ISUS NA MAGARCU UŠAO U GRAD JERUZALEM. MNOGO LJUDI GA JE ODUŠEVLJENO POZDRAVLJALO. MAHALI SU PALMINIM I DRUGIM ZELENIM GRANAMA. KLICALI SU HOSANA I RADOVALI SE ŠTO VIDE ISUSA.

1. **PRONAĐI RIJEČI U OSMOSMJERCI I RAZMISLI O NJIMA. PREOSTALA SLOVA NAPIŠI NA CRTICE.**

**\_\_ \_\_ \_\_ \_\_ \_\_ \_\_\_ \_\_**

PALME, MASLINE, HOSANA,

MAGARAC, NAROD, ISUS,

GRANE, GRAD

**P A L M E G N**

**D O R A N R E**

**C A R A G A M**

**D I S U S D J**

**M A S L I N E**

**H O S A N A E**

**E N A R G LJA**

 **2.SPOJI PAROVE.**

**CVJETNICA GRAD**

**PALME NEDJELJA**

**JERUZALEM GRANE**

**3.NADOPUNI RIJEČIMA: ISUSA, NEDJELJU, GRAD, MAGARCU.**

CVJETNICU SLAVIMO U \_\_ \_\_ \_\_ \_\_ \_\_ \_\_\_ \_\_ .

ISUS JE NA \_\_ \_\_ \_\_ \_\_ \_\_ \_\_ \_\_ UŠAO U \_\_ \_\_ \_\_ \_\_ .

LJUDI SU ODUŠEVLJENO POZDRAVLJALI \_\_ \_\_ \_\_ \_\_ \_\_ .

2. PRONAĐI PRAVI PUT DO JERUZALEMA.

****